Diari Oficial de la Generalitat Valenciana


Sumari del DOGV 2732, del 22-04-1996 (1996/837974)

ORDRE de 4 de febrer de 1996, de la Conselleria de Cultura, Educació i Ciència, per la qual es modifica l'autorització del centre Asunción de Nuestra Señora - Pío XII d'Alboraya (València).
---------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/02/04/(1)/dof/vci/html**

### Dades del document

Número de DOGV
:   2732

Data del DOGV
:   22-04-1996

Secció del DOGV
:   DISPOSICIONS GENERALS

Número del document
:   1996/837974


Data del document
:   04-02-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 4 de febrer de 1996, de la Conselleria de Cultura, Educació i Ciència, per la qual es modifica l'autorització del centre Asunción de Nuestra SeÑora - Pío XII d'Alboraya (València).   
L'expedient l'ha iniciat el representant de la titularitat del centre privat concertat Asunción de Nuestra SeÑora-Pío XII d'Alboraya (València), en sol·licitud de modificació de l'autorització en les etapes d'Educació Secundària Obligatòria i Batxillerat.  
L'Ordre de 27 de desembre de 1994, de la Conselleria d'Educació i Ciència (DOGV de 27 de març de 1995), autoritzà el centre l'obertura i funcionament de l'etapa d'Educació Secundària Obligatòria amb 8 unitats i 240 llocs escolars, al temps que s'establia la composició resultant de la resta del centre, quedant l'etapa de Batxillerat configurada amb 14 unitats i 478 llocs escolars.  
La titularitat del centre va presentar degudament documentat el projecte de les obres per a l'autorització de la modificació sol·licitada i aquest va ser aprovat per resolució de 15 de maig de 1995, de la Direcció General de Centres Docents.  
Atés l'informe favorable de la Unitat Tècnica de Construccions.  
Atesos la Llei Orgànica 8/1985, de 3 de juliol (BOE de 4 de juliol), Reguladora del Dret a l'Educació; la Llei Orgànica 1/1990, de 3 d'octubre (BOE de 4 d'octubre), d'Ordenació General del Sistema Educatiu; el Reial Decret 986/1991, de 14 de juny (BOE de 25 de juny), pel qual s'aprova el calendari d'aplicació de la nova ordenació del sistema educatiu, modificat i completat pel Reial Decret 1.487/1994, d'1 de juliol (BOE de 28 de juliol), el Reial Decret 1.004/1991, de 14 de juny (BOE de 26 de juny) pel qual s'estableixen els requisits mínims dels centres que imparteixen ensenyaments de règim general no universitaris i el Reial Decret 332/1992, de 3 d'abril (BOE de 9 d'abril), sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em confereix l'article 35 de la Llei de Govern Valencià,  
ORDENE  
Primer  
Modificar l'autorització en les etapes d'Educació Secundària Obligatòria i Batxillerat del centre que més avall s'indica, en els termes que s'hi especifiquen:  
· Centre: Asunción de Nuestra SeÑora-Pío XII  
· Titular: Arquebisbat de València  
· Domicili: c/ Pintor Valero, 2-4  
· Localitat: Alboraya  
· Província: València  
· Codi: 50561819  
· Modificació que s'aprova:  
- Educació Secundària Obligatòria, que quedarà configurada amb 16 unitats i 480 llocs escolars.  
- Batxillerat, que quedarà configurat amb 6 unitats i 205 llocs escolars. Modalitats: Ciències de la Natura i la Salut, i Humanitats i Ciències Socials.  
Aquesta autorització tindrà efectes progressius simultanis a la implantació efectiva dels ensenyaments afectats.  
DISPOSICIó ADDICIONAL  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-s'hi un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament al conseller de Cultura, Educació i Ciència, tal com exigeix l'article 110.3 de la Llei 30/1992.  
València, 4 de febrer de 1996  
El conseller de Cultura, Educació i Ciència,  
FERNANDO VILLALONGA CAMPOS


Còpia Permalink ELI